

# **ประกาศเทศบาลตำบลการะเกด**

# เรื่อง ให้เจ้าของป้ายหรือผู้ครอบครองป้ายในเขตเทศบาลตำบลการะเกด

จังหวัดนครศรีธรรมราช อันต้องเสียภาษีป้าย ประจำปี พ.ศ.2560

ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่

…………………………….

 อาศัยอำนาจตามความในมาตรา แห่งพระราชบัญญัติภาษีป้าย พุทธศักราช 2510 จึงประกาศให้ผู้เป็นเจ้าของป้ายหรือผู้ครอบครองป้ายในเขตเทศบาลตำบลการะเกด มารับแบบแสดงรายการภาษีป้าย (ภ.ป.1) ณ กองคลัง เทศบาลตำบลการะเกด ได้ ตั้งแต่วันที่ 4 เดือนมกราคม พ.ศ.2560 และให้กรอกรายการโดยละเอียดลงในแบบพิมพ์ แล้วยื่นต่อพนักงานเจ้าหน้าที่ เทศบาลตำบลการะเกด อำเภอเชียรใหญ่ จังหวัดนครศรีธรรมราช ภายในวันที่ 31 มีนาคม พ.ศ.2560

 ประกาศ ณ วันที่ 30 เดือน ธันวาคม พ.ศ.2559

ลงชื่อ

 ( นายอภิเชฐ พรัดชู )

 นายกเทศมนตรีตำบลการะเกด



# **ประกาศเทศบาลตำบลการะเกด**

# เรื่อง ให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตเทศบาลตำบลการะเกด

จังหวัดนครศรีธรรมราช อันต้องเสียภาษีโรงเรือนและที่ดิน ประจำปี พ.ศ.2560

ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่

……………………………..

 อาศัยอำนาจตามความในมาตรา 19 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน ( ฉบับที่ 3 พุทธศักราช 2485) จึงประกาศให้ผู้รับประเมิน ซึ่งมีกรรมสิทธิ์ในทรัพย์สินเป็นโรงเรือน หรือสิ่งปลูกสร้างอย่างอื่น ที่ตั้งอยู่ในเขตเทศบาลตำบลการะเกด ยื่นแบบแสดงรายการทรัพย์สิน (ภ.ร.ด.2) ณ กองคลัง สำนักงานเทศบาลตำบลการะเกดได้ ตั้งแต่วันที่ 4 เดือนมกราคม พ.ศ.2560 และให้กรอกรายการโดยละเอียดลงในแบบพิมพ์ แล้วยื่นต่อพนักงานเจ้าหน้าที่ เทศบาลตำบลการะเกด อำเภอเชียรใหญ่ จังหวัดนครศรีธรรมราช ภายในวันที่ 28 เดือนกุมภาพันธ์ พ.ศ.2560

 ประกาศ ณ วันที่ 30 เดือน ธันวาคม พ.ศ.2559

ลงชื่อ

( นายอภิเชฐ พรัดชู )

นายกเทศมนตรีตำบลการะเกด



**ประกาศเทศบาลตำบลการะเกด**

**เรื่อง ให้เจ้าของที่ดินยื่นแบบแสดงรายการเพื่อเสียภาษีบำรุงท้องที่**

**ประจำปี พ.ศ.2557 ถึงปี พ.ศ.2560 ต่อพนักงานประเมิน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 โดยที่พระราชบัญญัติภาษีบำรุงท้องที่ พ.ศ.2508 มาตรา 24 และ 29 กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

 ฉะนั้น จึงประกาศให้เจ้าของที่ดิน ซึ่งที่ดินตั้งอยู่ในเขตเทศบาลตำบลการะเกด อำเภอเชียรใหญ่ จังหวัดนครศรีธรรมราช ยื่นแบบ ภ.บ.ท. 5 แบบแสดงรายการที่ดินเพื่อเสียภาษีบำรุงท้องที่ประจำปี พ.ศ.2559 ถึง ปี พ.ศ. 2560 ต่อเจ้าพนักงานประเมิน ณ กองคลัง สำนักงานเทศบาลตำบลการะเกด ได้ตั้งแต่ วันที่ 4 เดือนมกราคม พ.ศ. 2560 ถึง วันที่ 30 เดือนเมษายน พ.ศ.2560 แบบพิมพ์ ภ.บ.ท. 5 ขอรับได้ ณ กองคลัง สำนักงานเทศบาลตำบลการะเกด

 มาตรา 35 ให้ผู้มีหน้าที่เสียภาษีบำรุงท้องที่ชำระภาษีภายในเดือน เมษายน ของทุกปี ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45 (1) แห่งพระราชบัญญัติภาษีบำรุงท้องที่ พ.ศ.2508

ประกาศ ณ วันที่ 30 เดือน ธันวาคม พ.ศ.2559

 ลงชื่อ

 (นายอภิเชฐ พรัดชู)

 นายกเทศมนตรีตำบลการะเกด